A Törvényszék (ötödik tanács) 2017. október 19‑i ítélete – Spanyolország kontra Bizottság
(T‑502/15. sz. ügy)
„EMGA és EMVA – A finanszírozásból kizárt kiadások – Spanyolország által teljesített kiadások – Pénzügyi átalánykorrekciók – 1290/2005/EK rendelet és 1306/2013/EU rendelet – Indokolási kötelezettség – Bizonyítási teher – Arányosság – Védelemhez való jog”
1.      Bírósági eljárás – Keresetlevél – Alaki követelmények – A felhozott jogalapok rövid ismertetése
(A Törvényszék eljárási szabályzata, 76. cikk, (1) bekezdés, d) pont)
(lásd: 28. pont)
2.      Mezőgazdaság – Az EMGA és az EMVA általi finanszírozás – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az érintett tagállam általi vitatás – Bizonyítási teher – A Bizottság és a tagállam közötti megosztás
(485/2008 tanácsi rendelet és 1290/2005 tanácsi rendelet)
(lásd: 45., 46., 114. pont)
3.      Mezőgazdaság – Az EMGA és az EMVA általi finanszírozás – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az adott tárgykörben elfogadott belső útmutatások alapján a Bizottság által megállapított pénzügyi átalánykorrekció – Az Uniónak okozott pénzügyi kár pontos értékelését lehetővé tévő információk hányában való alkalmazás – Az érintett tagállam által a nem az adott pénzügyi évben elvégzett ellenőrzések eredményeivel való összehasonlításon alapuló számítás bemutatása – Elégtelen jelleg – Átalánykorrekció alkalmazása
(1306/2013 tanácsi rendelet, 52. cikk, (1) és (2) bekezdés; 1782/2003 tanácsi rendelet, III. melléklet; 73/2009 tanácsi rendelet, II. melléklet; 92/43 tanácsi irányelv, 15. cikk, a) pont)
(lásd: 55., 60., 67., 68., 70., 73. pont)
4.      Mezőgazdaság – Az EMGA és az EMVA általi finanszírozás – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az alapok által elszenvedett veszteségek értékelése – Kellő pontossággal meg nem határozható szabálytalan kiadások – Átalánykiigazításokra alapozott értékelés – Megengedhetőség – Az arányosság elvének megsértése – Hiány
(1306/2013 tanácsi rendelet, 52. cikk; 1290/2005 tanácsi rendelet, 31. cikk)
(lásd: 75., 76. pont)
5.      Európai uniós jog – Elvek – Védelemhez való jog – Terjedelem
(lásd: 77. pont)
6.      Intézmények jogi aktusai – Indokolás – Kötelezettség – Terjedelem – Az EMGA és az EMVA által finanszírozott kiadások címén a kiadások végső elszámolására vonatkozó határozat – Pénzügyi korrekciók – A határozat kidolgozási folyamatában szorosan közreműködő címzett tagállam – Az indokolási kötelezettség megsértése – Hiány
(EUMSZ 296. cikk)
(lásd: 80. pont)
7.      Mezőgazdaság – Az EMGA és az EMVA általi finanszírozás – Támogatások nyújtása – A tagállamok hatékony közigazgatási és helyszíni ellenőrzési rendszer létrehozásával kapcsolatos kötelezettsége – Határidő – Ellenőrzéseknek az ellenőrzési időszakon túli elvégzése – Megengedhetőség – Feltétel – Az érintett tagállamnak nem betudható fizikai lehetetlenség miatt a megszabott határidőn belüli teljesítés elmaradása
(4045/89 tanácsi rendelet, 2. cikk, (4) bekezdés és 485/2008 tanácsi rendelet, 2. cikk, (7) bekezdés)
(lásd: 105., 106. pont)
8.      Megsemmisítés iránti kereset – Megtámadott jogi aktus – A jogszerűségnek a jogi aktus elfogadásának időpontjában rendelkezésre álló információk alapján történő vizsgálata
(EUMSZ 263. cikk)
(lásd: 107. pont)
9.      Mezőgazdaság – Az EMGA és az EMVA általi finanszírozás – Végső elszámolás – Eljárás – Tárgy – Szankciónak nem minősülő pénzügyi korrekció
(lásd: 115. pont)
Tárgy
Az EUMSZ 263. cikkre alapított, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. június 22‑i 2015/1119/EU bizottsági végrehajtási határozatnak (HL 2015. L 182., 39. o.) az egyrészt Katalónia, másrészt pedig a Kanári‑szigetek tekintetében végzett bizonyos pénzügyi korrekciókra vonatkozó részében történő megsemmisítésére irányuló kérelem.
Az ítélet rendelkező része
1)
A Bíróság a keresetet elutasítja.
2)
A Törvényszék a Spanyol Királyságot kötelezi saját költségeinek, valamint az Európai Bizottság költségeinek a viselésére.